En bekymret borger kontaktede til morgen lokalpolitiet i Løgstør for at fortælle, at han havde fundet syrebomber i en privat have. Bomberne bestod af sodavandsflasker fyldt med kemikalier og sølvpapir. Den blanding vil få flasken til at sprænge på et tidspunkt. Fem af flaskerne var allerede sprængt, da politiet ankom. De sidste fire flasker var omviklet med tape, så man ikke kunne se, hvad der var inde i dem. For at være på de sikre side, kontaktede politiet bomberydderne i Skive. De resterende flasker blev bragt til sprængning. Ingen kom til skade ved sprængningerne.

Referat:
Bomberyddere fra Skive Kaserne måtte i morges være med til at uskadeliggøre ni syrebomber i en have i Løgstør. Ingen kom til skade ved sprængningen.